Rantakukat

Rantakukat (Lythrum) on rantakukkakasvien (Lythraceae) heimon tyyppisuku. (taksonomian lähde) Siihen kuuluu 40 lajia, joita esiintyy Euraasiassa, Amerikassa ja Afrikassa.

 Lajeja 
 särmärantakukka (Lythrum alatum)
 karvaojakaali (Lythrum borysthenicum, syn. Peplis borysthenica)Lajin suomenkielinen nimi tuotu julkisuuteen: Lutukka 40: 2, sivu 197.
 kerirantakukka (Lythrum hyssopifolia)
 pikkurantakukka (Lythrum junceum)
 ojakaali eli kaljuojakaali (Lythrum portula, aiemmin Peplis portula)
 pohjanrantakukka eli rantakukka (Lythrum salicaria)
 neulasrantakukka (Lythrum thymifolia)
 etelänrantakukka (Lythrum virgatum)
 tarharantakukka (Lythrum × scabrum)

Suomessa on tavattu luonnonvaraisena viisi rantakukkalajia. Yleisin on pohjanrantakukka, jota kasvaa napapiirin korkeudelle asti. Se on korkeahko ruohovartinen rantakasvi, jolla on sinipunainen latvaterttukukinto. Ojakaali kasvaa harvinaisehkona Etelä-Suomessa ojissa, lammikoissa ja rannoilla. Kolme muuta, kerirantakukka, pikkurantakukka ja neulasrantakukka, ovat yksittäin havaittuja satunnaiskasveja.Kasviatlas: Lythrum-lajit Suomessa. Viitattu 27.10.2023..

 Lähteet 

 Aiheesta muualla 
 Suomen Lajitietokeskus: Rantakukat – Lythrum
 Finto: Kassu – Kasvien suomenkieliset nimet: Lythrum
 ITIS: Lythrum 
 Flora of China: Lythrum 

Luokka:Rantakukkakasvit